Drífa Björnsdóttir ljósmóðir fæddist á Akranesi 2. nóvember 1953 . Foreldrar hennar eru Björn Halldórs hafnsögumaður og lögregluþjónn á Akranesi , en síðustu starfsárin húsvörður við Háskóla Íslands í Reykjavík , f. á Smáhömrum í Kirkjubólshreppi í Strandasýslu 9. maí 1932 , sonur Björns Halldórssonar bónda á Smáhömrum , f. 22. sept. 1903 , d. 20. sept. 1932 , Hávarðssonar og konu Björns bónda , Elínborgar Steinunnar húsfreyju og verkakonu , f. í Þrúðardal í Fellshreppi í Strandasýslu 16. sept. 1896 , d. 28. maí 1980 , Benedikts , f. í Fellssókn 1868 , Guðbrandssonar og barnsmóður Benedikts , Oddfríðar , f. 4. ágúst 1874 , d. 15. marz 1948 , Gísladóttur . Móðir Drífu og barnsmóðir Björns Halldórs er Guðrún sjúkraliði , f. á Akranesi 5. jan. 1930 , Guðlaugs Daníels kaupmanns , útgerðarmanns , smiðs og byggingafulltrúa , f. 16. nóv. 1903 , d. 11. maí 1964 , Vigfúsar , f. 1869 , Magnússonar . Móðir Guðrúnar var Sigrún húsfreyja á Akranesi , f. í Ási í Garðahreppi í Gullbringusýslu 2. okt. 1907 , d. 21. maí 1942 , Sigurðar , f. 1863 , Jónssonar og konu Sigurðar , Guðrúnar Árnadóttur , f. 1879 . Halldór bóndi á Smáhömrum var bróðir Hávarðínu ættmóður Jónu Dóru Kristinsdóttur ljósmóður , þau komin af Þiðriki bónda Ólafssyni í Geirshlíð í Flókadal í Borgarfirði . Hann var líka ættfaðir Guðnýjar Bjarnadóttur frá Kjalvararstöðum í Reykholtsdal , ljósmóður í Eyjum og Þorsteins Víglundssonar skólastjóra og sparisjóðsstjóra . Maki , skildu : Sigurður Karl blikksmiður , f. 15. des. 1960 , Ragnarsson bifreiðastjóra á Akranesi , Felixsonar og Elísabetar sjúkraliða Karlsdóttur frá Akranesi . Barn : Hildur Sólveig , f. á Akranesi 20. marz 1983 , sjúkraþjálfari frá Háskóla Íslands , húsfreyja , bæjarfulltrúi ( 2018 ) . Maður hennar er Sindri Ólafsson hagfræðingur , f. í Eyjum 19. maí 1983 . Drífa lauk gagnfræðaprófi á Akranesi 1970 og viðbótarári við Gagnfræðaskólann þar 1977 , ljósmæðraprófi við Ljósmæðraskóla Íslands lauk hún 29. september 1979 og BSc . - prófi í hjúkrunarfræði við Háskóla Íslands 26. júní 2005 . Hún var ljósmóðir á Akranesi frá 10. okt. 1979 - ágúst 1994 , leysti af í Eyjum 1. júlí 1993 - 1. ágúst 1993 og hefur verið ljósmóðir í Eyjum frá 10. ágúst 1994 , en hefur einnig unnið lítillega sem hjúkrunarfræðingur á Hraunbúðum þar . Formaður Vesturlandsdeildar Ljósmæðrafélags Íslands var hún um árabil frá 1982 .